open-index/open-wikipedia-markdown huggingface dataset:
Syed Ahmad Khan

**Sajedas Ahmadas Khanas** (; 1817 m. spalio 17 d. – m. 1898 m. kovo 27 d.) – Indijos musulmonų visuomeninis veikėjas, islamo reformatorius, pragmatikas, filosofas, Aligarho universiteto įkūrėjas.

## Biografija
Gimė 1817 m. Delyje, kilmingoje Sajidų giminėje, kuri ilgą laiką užėmė svarbius postus Mogolų imperijoje. Gavo klasikinį musulmonų didikų išsilavinimą, mokėjo arabų, persų, urdu kalbas, mokėsi šiuolaikinių mokslų daugiausia savarankiškai. Su broliu leido laikraštį *Sayyad-ul-Akbar*. Nusilpus Mogolų rūmų svarbai, S. A. Khanas tapo britų valstybės tarnautoju, pradėjo studijuoti Vakarų teisę. Baigęs studijas dirbo Agros teisme, 1840 m. tapo munšiu (apskaitininku), 1858 m. įsidarbino Muradabado teisme.

Po 1857 m. Sipajų sukilimo Mugolų imperija buvo oficialiai užkariauta, Indijos musulmonai – palaužti. Sajedas Ahmedas Khanas skyrė daug dėmesio sukilimo priežastims išnagrinėti. Parašė pamfletą britų valdžiai, kurią kaltino Indijos kultūros nepažinimu, agresija ir siūlė tartis su vietos žmonėmis. Atsidėjo rašymui – pradžioje parengė *Ai‘n-e Akbari* leidimą, bet vėliau perėjo prie opesnių tam laikotarpiui temų – urdu kalba rašė apie istoriją, archeologiją, politiką, literatūrą, religiją, tiksliuosius mokslus, parašė Biblijos komentarą.

1857 m. griežtai pasisakė prieš bandymus dab. Utar Pradešo teritorijoje įvesti hindi kalbą kaip vieną iš valdiškų kalbų. Khanas urdu laikė persų kalbos tąsa ir musulmonų tapatybės kalba, o hindi – prasčiokiška kalba. Po šio konflikto Khanas susitelkė tik ties Indijos musulmonų ateitimi ir nebepuoselėjo hindų–musulmonų santarvės idėjos. Buvo prielankesnis britams, kuriuos, kaip krikščionis, laikė „knygos žmonėmis“ ir įžvelgė pavojų tame, kad auga hindų įtaka šalyje.

S. A. Khanas kritikavo musulmonų ortodoksalumą, ragino priimti Vakarų mokslo, teisės pasiekimus. 1859 m. Muradabade jis atidarė savo medresę, kurioje buvo remiamasi Vakarų mokslais. Daug dėmesio skyrė socialiniams klausimams. 1864 m. persikėlė į Aligarhą, kur įkūrė Aligarho mokslinę draugiją, paremtą Karališkosios draugijos modeliu. Ten rinkosi visos Indijos išsilavinę musulmonai. Khanas rengė suvažiavimus, ragino musulmonus šviestis, priimti Vakarų mokslą, užimti politinius postus kolonijinėje valdžioje. Pradėtas leisti žurnalas urdu ir anglų kalbomis. Liberalūs Khano aiškinimai apie džihadą, poligamiją, gyvulių skerdimą susilaukė aršios kritikos iš vahabitų ir deobandininkų – jie Khaną paskelbė kafiru.

1869 m. lankėsi Anglijoje, kur buvo sužavėtas mokymosi kultūra ir pasiryžo įkurti „Indijos Kembridžą“. Ten dar britų apdovanotas „Indijos Žvaigždės“ ordinu. Grįžęs įkūrė komitetą, skirtą rūpintis musulmonų švietimu. 1875 m. jis su bendraminčiais įkūrė Mahometonų anglų-rytietišką koledžą, kuris 1920 m. tapo Aligarho universitetu.

1878 m. S. A. Khanas tapo vicekaraliaus tarybos nariu. 1888 m. britai už lojalumą, švietimo plėtrą ir reformas Khaną įšventino į riterius. Sajedas Ahmadas Khanas mirė 1898 m. kovo 27 d. Aligarhe. Jo sukelta švietimo ir reformų banga leido atsirasti nuo hindų savarankiškai musulmonų politinei klasei.
Vija Rožlapa

**Vija Rožlapa** (g. 1942 m. sausio 8 d. Liepojoje) – Latvijos šachmatininkė, Latvijos moterų šachmatų čempionė, šachmatų trenerė. 

## Biografija
Šachmatais pradėjo žaisti būdama 12 metų. 1958 metais ji laimėjo Latvijos mergaičių čempionatą, 1960 metais – SSRS mergaičių čempionatą. 1961 metų SSRS mergaičių vicečempionė. Nuo 1964 metų Rygos šachmatų mokyklos trenerė. Tarp auklėtinių – didmeistris Aleksejus Širovas (g. 1972 m.) ir Laura Rogule (g. 1988 m.), WGM. 

## Šaltiniai


## Nuorodos
*Vija Rožlapa (FIDE inf.)
Visimo rezervatas

**Visimo valstybinis gamtinis biosferos rezervatas** () – saugoma gamtos sritis Rusijoje, Sverdlovsko srityje, Viduriniojo Uralo kalnuose, į šiaurės vakarus nuo Kirovogrado, Visimo kaimo apylinkėse. Įkurtas 1971 m., siekiant ištirti Vidurinio Uralo gamtinius kompleksus skirtingų ekspozicijų šlaituose.

Rezervatas apima kalnuotas sritis, iškylančias iki 699 m aukščio (Didžiojo Sutuko k.). Čia prasideda Čiusovajos intakai Suliomas, Darja, Šišimas. 87 % ploto dengia miškai, ryškus vertikalus zoniškumas. Rezervato teritorijoje gyvena lūšys, kiaunės, briedžiai, bebrai, ūdros, šermuonėliai, kurtiniai, tetervinai, jerubės, vištvanagiai ir kt. Yra keletas gamtos paminklų: kedrų giraitė, pelkė, akmuo, pirmykštė giria, atodanga.

## Šaltiniai
Vismaras

**Vismaras** () – miestas šiaurės Vokietijoje, Meklenburge–Pomeranijoje, Baltijos jūros (Vismaro įlankos) pakrantėje, 45 km į rytus nuo Liubeko. Svarbus žvejybinis uostas. Laivų statybos, medienos apdirbimo, popieriaus ir celiuliozės, maisto (tame tarpe žuvies perdirbimo) pramonė.

## Paveldas

Miestas žymus savo hanziška XIV–XVI a. architektūra, dėl kurios įtrauktas į UNESCO pasaulio paveldo sąrašą. Yra didžiausia šiaurės Vokietijoje miesto aikštė aplink kurią rikiuojasi gotikiniai, neoromaniniai, art nouveau pastatai: miesto rotušė (1817–1819 m.), Švedų namas (1380 m.), olandiškas fontanas (1602 m.), plytų gotikos paveldo – Šv. Marijos bažnyčios bokštas (80 m, bažnyčia sugriauta per karą), Šv. Mykolo bažnyčia (1381–1460 m.), Šv. Jurgio bažnyčia (XIII a. pr.), XVI a. renesansiniai *Fürstenhof* rūmai.

## Istorija

Gyvenvietę Višemiro pavadinimu įkūrė Polabės slavai. Vėliau čia apsigyveno germanai. Vismarui miesto teisės suteiktos 1229 m. Miestas 1259 m. su Rostoku ir Liubeku sudarė gynybinę sąjungą, kuri vėliau išaugo į Hanzos lygą. XIII–XIV a. buvo didelis vilnos pramonės centras. 1648 m. po Vestfalijos taikos miestas atiteko Švedijai ir priklausė iki 1903 m. Tuo metu miesto reikšmė nusmuko. XIX a. pab. tapo svarbiu pramonės centru, eksporto uostu. 1945 m. Vismarą smarkiai subombardavo britai.


Wismar Blick vom Hafen auf die Stadt 2.JPG|Vismaro uostas
Wismar Rathaus 2010-01-26 081.jpg|Rotušė
Wismar Alter Schwede.jpg|Senojo Švedo namas
Wismar Georgenkirche Blick auf Nikolaikirche.JPG|Šv. Jurgio bažnyčia


## Šaltiniai
Vitbankas

**Vitbankas** () arba ***Emalahlenis*** (*eMalahleni*) – miestas Pietų Afrikos Respublikos šiaurės rytuose, Mpumalangoje. Geležinkelio stotis prie Pretorijos–Maputu linijos. Vitbankas yra pagrindinis akmens anglių gavybos centras šalyje. Juodosios metalurgijos, chemijos pramonė. Veikia šiluminė, vandens jėgainės.

Rasinė sudėtis (2001 m.): baltieji – 54,2 %, juodaodžiai (zulai, sotai, svaziai, ndebelai) – 40,3 %, spalvotieji – 4,8 %, azijiečiai – 0,7 %.

## Istorija

Vitbankas įkurtas 1890–1894 m., pradėjus akmens anglių gavybą.

## Šaltiniai
Vitvatersrandas

**Vitvatersrandas** () – skardis ir greta jo įsikūręs kalnakasybos rajonas bei aglomeracija Pietų Afrikos Respublikos šiaurės rytuose, Gautengo, Mpumalangos ir Šiaurės vakarų provincijose. Skardis, sudarytas iš erozijai atsparaus kvarcito, driekiasi 56 km. Nuo jo krenta daug krioklių (iš to ir afrikaniškas pavadinimas, reiškiantis „baltų vandenų gūbrys“). Šis skardis sudaro šiaurinę plynaukštės, virš aplinkinių Veldo lygumų iškylančios per 200 m, ribą. Vitvatersrandas sudaro Atlanto vandenyno (per Valio upę) ir Indijos vandenyno (per Krokodilų upę) vandenskyrą.

Vitvatersrandas sutampa su Johanesburgo aglomeracija, į kurią patenka Johanesburgas, Džermistonas, Boksburgas, Benoni, Brakpanas, Springsas, Krugersdorpas ir kt. miestai. Pastaroji liejasi su Pretorijos aglomeracija.

Nuo 1886 m. Vitvatersrande vykdoma kalnakasyba: kasama urano rūda, auksas. Šachtos siekia 4000 m gylį.

## Šaltiniai
Gerald Green

**Džeraldas Grynas** (; g. 1989 m. sausio 26 d.) – JAV krepšininkas, paskutinį kartą žaidęs NBA G-lygoje.

## Pasiekimai

* 2007 m. NBA dėjimų į krepšį nugalėtojas
* 2005 m. McDonald’s All-American dėjimų į krepšį nugalėtojas
Salantų dvaras

**Salantų dvaras** – buvusi dvaro sodyba Salantuose, Kretingos rajone. Dvaro rūmai neišlikę, išsilaikę tik rūsiai. Iš dvaro sodybos Salantuose likę keli pagalbiniai gyvenamieji pastatai bei dvaro parkas, manoma, užveistas XIX a. pirmoje pusėje didikų Gorskių. Tikėtina, kad parkas buvo išplėtotas iš anksčiau buvusio. 2013 m. sutvarkytas, pritaikytas lankymui.

Dvaro sodybos fragmentai yra įtraukti į saugomą Salantų miesto istorinę dalį (unik. kodas ).

## Istorija

Salantai žinomi nuo XVI a. Pirmą kartą paminėti 1556 m. kaip Skilandžių dvaras, o apie 1638–1640 m. Skilandžiai pradėti vadinti Salantais. Pirmosios žinios apie Skilandžių dvarą siekia XVII a. pradžią. Vienas iš pirmųjų, kuris valdė Skilandžių dvarą, buvo Trakų vaivadijos dvarininkas, Vilniaus arklininkas Mikalojus Pasamovskis.

Nuo XVI a. iki XIX a. pirmos pusės stambų dvarą sudarė žemės plotas su dirbamos žemės sklypais, gamyklomis, pievomis, dirvonais, miškais, kitais žemės ūkio naudmenimis. Jame buvo keli palivarkai, dvarininkui priklausantys valstiečių kaimai. Dvarą ar atskiras jo dalis įvairiu metu, be kitų, valdė garsios Lietuvos didikų giminės: Vainos, Gorskiai ir Oginskiai. Tie didikai užėmė aukštas pareigas valstybės tarnybose. Dažnai jie negyveno Salantų dvare, bet į jį atvažiuodavo.

1675 m. Salantų dvaro valdos skilo. Jį tarp savęs pasidalino Vladislovo Vainos įpėdiniai Motiejus ir Benediktas Vainos.

1785 m. Salantų dvaras kaip paveldėtas turtas atiteko didikams Gorskiams, kurie dvare sukaupė gausią numizmatikos, senų knygų ir archyvinių dokumentų kolekciją. Dvaro rūmai buvo mediniai, suręsti ant mūro pamatų, čerpių stogu. Priminė žemaitišką dviejų galų trobą. Po visu dvaru išmūryti rūsiai.

XIX-XX a. stovėję Salantų dvaro rūmai sovietmečiu buvo nugriauti, o jų vietoje iškilo menkavertis pastatas. Iki šių dienų po šiuo svetimkūniu gerai išsilaikė dvaro rūmų rūsiai su arkiniais skliautais. Dvaro kiemo pagalbiniuose pastatuose buvo apgyvendintos salantiškių šeimos, pagalbiniuose pastatuose įsikūrė Salantų mašinų-traktorių stotis. Po 1965 m. čia buvo pastatyta internatinė mokykla (buv. Salantų specialioji mokykla). Vėliau dvaro pagalbinis pastatas virto Salantų miesto seniūnijos dirbtuvėmis ir garažais.

## Šaltiniai

## Nuorodos
* Salantų dvaro gyvenimas XVIII a. antrojoje pusėje
* Salantiškis. Nuo Skilandžių iki Salantų
* Salantų dvaro parkas atgims iš naujo
FIBA EuroBasket 2015 A grupė

**A grupė** yra viena iš keturių 2015 m. Europos krepšinio čempionato pirmojo etapo grupių. Šios grupės rungtynės vyko Prancūzijos miesto Monpeljė arenoje „Park&Suites Arena“.

Šioje grupėje varžėsi Bosnija ir Hercegovina, Suomija, Prancūzija, Izraelis, Lenkija ir Rusija. Keturios geriausios komandos pateko į antrąjį etapą.

## Komandų rikiuotė

## Rugsėjo 5 d.

### Lenkija – Bosnija ir Hercegovina

### Izraelis – Rusija

### Prancūzija – Suomija

## Rugsėjo 6 d.

### Rusija – Lenkija

### Suomija – Izraelis

### Bosnija ir Hercegovina – Prancūzija

## Rugsėjo 7 d.

### Suomija – Rusija

### Iraelis – Bosnija ir Hercegovina

### Prancūzija – Lenkija

## Rugsėjo 9 d.

### Bosnija ir Hercegovina – Suomija

### Lenkija – Izraelis

### Rusija – Prancūzija

## Rugsėjo 10 d.

### Suomija – Lenkija

### Bosnia and Herzegovina – Rusija

### Izraelis – Prancūzija
Nate Robinson

**Natanielius Kornelijus „Neitas“ Robinsonas** (, g. 1984 m. gegužės 31 d.) – JAV krepšininkas, rungtyniaujantis profesionaliame Venesuelos „Guaros de Lara“ klube.

2005 metų NBA naujokų biržoje buvo pakviestas 21 šaukimu Finikso „Suns“ komandos, kuri jį vėliau iškeitė Niujorko „Knicks“ klubui. Neitas yra pirmasis NBA krepšininkas, kuriam yra pavykę 3 kartus iškovoti NBA dėjimų į krepšį nugalėtojo vardą.

## Oklando „Warriors“
2012 m. sausio 4 d. Robinsonas pasirašė kontraktą su Oklando „Warriors“ klubu.

## Čikagos „Bulls“
2012 m. liepos 31 d. Robinsonas pasirašė kontraktą su Čikagos „Bulls“klubu. 2013 m. vasario 4 d. Robinsonas buvo pripažintas naudingiausiu NBA Rytų konferencijos žaidėju, pelnydamas po 17.8 taškus, atlikdamas 6.8 rezultatyviųjų perdavimų ir perimant 2.5 kamuolių. NBA reguliariajame sezone Robinsonas pelnydavo apie 13.1 taško.

## Denverio „Nuggets“
2013 m. liepos 26 d. Robinsonas pasirašė ilgalaikį kontraktą su Denverio „Nuggets“ klubu. Paskelbdamas, jog dėvės 10 numeriu paženklinus marškinėlius, norint pagerbti įžymųjį futbolininką Lionelį Messį. Deja 2014 m. sausio 3 d. patyrė sunkią kelio traumą ir daugiau į aikštelę nebesugrįžo. 2015 m. sausio 13 d. buvo iškeistas į Bostono „Celtics“ klubą, kuris po 2 dienų atsisakė krepšininko paslaugų.

## Los Andželo „Clippers“
2015 m. kovo 7d. Robinsonas pasirašė bandomąjį 10-ies dienų kontraktą su Los Andželo „Clippers“ klubu. Kovo 17 d. pasirašė antrąjį 10-ies dienų kontraktą. Deja baigiantis sutarties galiojimo laikui, patyrė traumą ir nebebuvo paliktas „Clippers“ gretose.

## Naujojo Orleano „Pelicans“
2015 m. spalio 16 d. Robinsonas pasirašė vienerių metų sutartį su Naujojo Orleano „Pelicans“ klubu.

## Europa (2016 – dabar)
2016 m. kovo 17 d. Robinsonas pasirašė sutartį su Tel Avivo „Hapoel“ klubu. Debiutinėse rungtynėse prieš Rišono „Maccabi“ krepšininkas per 31 minutę pelnė 25 taškus, atkovojo 4 kamuolius, atliko 3 rezultatyvius perdavimus ir surinko 30 naudingumo balų.

## Laimėjimai
* 3 kartus NBA Sprite dėjimų į krepšį nugalėtojas (2006, 2009, 2010 m.)
* Frances Pomeroy Naismith apdovanojimas (2005 m.)

## Karjeros aukštumos
* 2013 m. sausio 28 dieną blokavo 3 varžovų metimus prieš Šarlotės „Hornets“ ekipą
* 2009 m. vasario 23 dieną 19 kartų stojo prie baudų metimo linijos ir iš jų 15 kartų pataikė prieš Indianos „Pacers“ klubą
* 2008 m. kovo 8 dieną pelnė 45 taškus prieš Portlando „Trail Blazers“ klubą
* 2007 m. kovo 22 dieną pataikė 8 tritaškius prieš Portlando „Trail Blazers“ klubą
* 2007 m. balandžio 7 dieną, prieš Milvokio „Bucks“ klubą 13 kartų atakavo varžovų krepšį prie tritaškio linijos
* 3 kartus atkovojo 10 kamuolių

## Šaltiniai


## Nuorodos
* Neito Robinsono oficiali YouTube svetainė
* Asmeninė svetainė
Elžbieta Čartoriskaitė

**Izabelė Liubomirska** (netekėjusi **Elžbieta Elena Ana Čartoriskaitė**) (1733 m. gegužės 21 d., kitais duomenimis – 1736 m, Varšuva – 1816 m. lapkričio 25 d., Viena) – Lenkijos aristokratė, mecenatė ir rokoko epochos meno kūrinių kolekcionierė.

## Biografija

Rusios vaivados, kunigaikščio Augusto Aleksandro Čartoriskio (1697–1782), ir Marijos Sofijos Seniavskytės (1699–1771) duktė. Kunigaikščio Adomo Kazimiero Čartoriskio (1734–1823) vyresnioji sesuo. Austrijos Haličo ir Lodomerijos vietininko Alfredo Potockio prosenelė.

Izabelės Liubomirskos nuosavybė buvo Lenkijos rūmai Vilianuve, Ursinove ir „Mon Kto“ Mokotuve. Ji padėjo kertinį Varšuvos nacionalinio teatro statybai. Buvo Lancuto pilies rokoko stiliumi pertvarkos iniciatorė tarp XVIII–XIX amžių.

Viena iš pačių žinomiausių ATR XVIII amžiaus moterų. Aktyviai dalyvavo to meto politiniuose žaidimuose. Iš pradžių buvo palanki Lenkijos karaliui Stanislovui Augustui Poniatovskiui, bet vėliau kovojo su juo. Atsižvelgiant į jos politinės kovos nesėkmes emigravo į Paryžių, o po didžiosios Prancūzijos revoliucijos išvažiavo į Vieną, kur praleido paskutinius gyvenimo metus. Be politinės veiklos, išsiskyrė ypatinga valstiečių globa.

Valdė 14 miestų ir 366 kaimus, žymi dalis kurių buvo išdėstyta Ukrainos žemėse (tarp jų Stanovas su aplinkiniais kaimais.

## Šeima ir vaikai
1753 metų birželio 9 d. Elžbieta tapo Karūnos didžiojo maršalkos, kunigaikščio Stanislovo Liubomirskio (1722–1783), Černigovo vaivados Juozapo Liubomirskio (1676–1732) ir Terezos Mnišek (1690–1746) antro sūnaus žmona. Santuokoje gimė keturi vaikai:

* Elžbieta (1755–1783), žmona nuo 1773 metų Lietuvos didžiojo maršalkos Ignoto Potockio (1750–1809)
* Julija (1764–1794), žmona nuo 1785 Lenkijos rašytojo, grafo Jono Potockio (1761–1815)
* Aleksandra (1760–1831), žmona nuo 1776 metų generolo-majoro, grafo Stanislovo Kostka Potockio (1755–1821)
* Marija Konstancija (1763–1840), žmona nuo 1783 metų Karūnos lauko etmono Severino Rževuskio (1743–1811).

## Nuorodos
* O idealnym osiemnastowiecznym stroju «ślubnym» Izabeli Lubomirskiej 
* ''Dobra i zła Izabela'' – filmik na stronie Muzeum Pałacu w Wilanowie ,
* Społecznik – Księżna Izabela Lubomirska z Czartoryskich .
Filipinų vyrų krepšinio rinktinė

**Filipinų vyrų krepšinio rinktinė** – krepšinio komanda, tarptautinėse varžybose atstovaujanti Filipinų valstybei.

## Pasiekimai olimpinėse žaidynėse
* 1936 – 5 vieta
* 1948 – 12 vieta
* 1952 – 9 vieta
* 1956 – 7 vieta
* 1960 – 11 vieta
* 1964 – 
* 1968 – 13 vieta
* 1972 – 13 vieta
* 1976 – 
* 1980 – 
* 1984–2020 – 

## Dalyvavimas pasaulio čempionatuose
* 1954 m. – 3 vieta 
* 1959 m. – 8 vieta
* 1974 m. – 13 vieta
* 1978 m. – 8 vieta
* 2014 m. – 21 vieta
* 2019 m. – 32 vieta
* 2023 m. – 24 vieta

## Dalyvavimas Azijos čempionatuose

* 1960 – 1 vieta 
* 1963 – 1 vieta 
* 1965 – 2 vieta 
* 1967 – 1 vieta 
* 1969 – 3 vieta 
* 1971 – 2 vieta 
* 1973 – 1 vieta 
* 1975 – 5 vieta
* 1977 – 5 vieta
* 1979 – 4 vieta
* 1981 – 4 vieta
* 1983 – 9 vieta
* 1985 – 1 vieta 
* 1987 – 4 vieta
* 1989 – 8 vieta
* 1991 – 7 vieta
* 1993 – 11 vieta
* 1995 – 12 vieta
* 1997 – 9 vieta
* 1999 – 11 vieta
* 2003 – 15 vieta
* 2007 – 9 vieta
* 2009 – 8 vieta
* 2011 – 4 vieta
* 2013 – 2 vieta 
* 2015 – 2 vieta 
* 2017 – 7 vieta
* 2022 – 9 vieta

## Žymesni žaidėjai
* Jordan Clarkson

## Šaltiniai
Mariana Liubomirskaitė

Kunigaikštytė **Mariana Liubomirskaitė** (1693&nbsp;– 1729)&nbsp;– Karūnos didžiojo maršalkos, Sandomiro seniūno Juozapo Karolio Liubomirskio ir Teofilės Liudvikos Zaslavskaitės (Dimitrijaus Jurgio Višnioveckio našlės) jaunesnioji duktė; vyras Povilas Karolis Sanguška, Jonušo Aleksandro Sanguškos motina. Aleksandro Dominyko Liubomirskio jaunesnioji sesuo.

## Literatūra
* Adam Przyboś. *Lubomirski Józef Karol h. Szreniawa (1638–1702)* / Polski Słownik Biograficzny.– Wrocław&nbsp;– Warszawa&nbsp;– Kraków&nbsp;– Gdańsk, 1973.– Zakład Narodowy Imienia Ossolińskich, Wydawnictwo Polskiej Akademii Nauk.&nbsp;– Tom XVIII/1, zeszyt 76.– S. 26-27.
Kazimieras Antanas Sanguška

Kunigaikštis **Kazimieras Antanas Sanguška** (g. 1677, m. 1706 m. birželio 15 d. Palenkės Biala) – ATR valstyvinis veikėjas Lietuvos dvaro maršalka nuo 1702 metų, Usviato ir Bolnicko seniūnas.

Buvo Jeronimo Sanguškos ir Konstancijos Sapiegaitės sūnus. 1706 metais vedė Bronislavą Peniažkovą. Pasiuntinys į 1701–1702 metų seimus.  

## Literaratūra
* Roman Marcinek, Kazimierz Antoni Sanguszko, w: Polski Słownik Biograficzny, t. XXXIV/4, 1993, s. 496-497.

|-
Juozas Vandalinas Mnišekas

**Juozas Vandalinas Mnišekas** (1670–1747 m. birželio 25 d.) – ATR valstybinis ir karinis veikėjas, šarvuotų rotmistras (1693), Lietuvos artilerijos generolas (1701–1706), Lietuvos dvaro maršalka (1706–1713), Karūnos didysis maršalka (1713–1742), Krokuvos kaštelionas (1742–1747), Sanoko, Javorovo, Golubskio ir Rogatinsko seniūnas. Mecenatas.

## Biografija
Lenkijos magnatų Mnišekų giminės atstovas, herbo „Mniszech“ savininkas. Voluinės vaivados ir Sanoko seniūno Jurgio Jono Vandalino Mnišeko (m. 1693) ir Anos Chodkevičiūtės (m. po 1690), Vilniaus kašteliono Jono Kazimiero Chodkevičiaus dukters, vyresnysis sūnus.

1691 metais Juozas Vandalinas Mnišekas gavo valdyti Sanoko seniūniją. Per vestuves su Oginskių giminės atstove dalyvavo LDK bajorų pilietiniame kare  (1696–1702) prieš Sapiegas, 1700 metais dalyvavo Valkininkų mūšyje. Po Mykolo Pranciškaus Sapiegos žūties gavo LDK artilerijos generolo titulą. 1704 metais prisijungė prie Sandomiro konfederacijos. 1706 metais gavo Lietuvos dvaro maršalkos pareigybę, 1713 metais buvo paskirtas Karūnos didžiuoju maršalka. 1742 metais Juozas Vandalinas Mnišekas gavo Krokuvos kašteliono pareigybę. 

Lenkijos Baltojo erelio ordino kavalierius. Vienas iš stambiausių ATR magnatų, Gardine valdė Rudovą ir Didžiąją Beretoviščią, kur įkūrš pranciškonų vienuolyną. 

## Šeima
Buvo vedęs du kartus. 1694 metais vedė kunigaikštytę Eleonorą Oginskaitę (m. po 1710), Mstislavlio vaivados, kunigaikščio Simono Karolio Oginskio (apie 1625–1694) dukterį nuo pirmos santuokos su Teodora Korsakaite. Pirmoje santuokoje vaikų neturėjo.

1712 metais vedė antrą kartą Konstanciją Tarlaitę (m. 1740), Liublino vaivados Stanislavo Tarlo (m. 1705) ir Terezos Duninos-Brokovskos dukterį. Vaikai:

* Jurgis Augustas (1715–1778), Karūnos dvaro maršalka ir Krokuvos kaštelionas
* Jonas Karolis (1716–1759), Lietuvos didysis pakamaris ir Lenkijos armijos generolas-leitenantas
* Elžbieta (m. 1746), žmona nuo 1725 metų Karūnos didžiojo žirgininko ir Krokuvos seniūno, grafo Karolio Vielopolskio (m. 1773)
* Liudvika (apie 1712–1785), žmona nuo 1732 metų Krokuvos kašteliono ir Karūnos didžiojo etmono Juozapo Potockio (m. 1751)

## Literatūra
* Валерый Пазднякоў, Мнішкі // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 319. ISBN 985-11-0315-2, ISBN 985-11-0378-0 (т. 2)

## Nuorodos

|-
Barbora Mačiulaitytė

**Barbora Mačiulaitytė** (g. 2004 m. balandžio 8 d. Kaune) – Lietuvos šachmatininkė, Lietuvos jaunučių mergaičių (iki 10 m.) šachmatų čempionė (2014 m.) ir vicečempionė (2013 m.).

## Biografija
Nuo 2011 metų Kauno mokyklos-darželio "Rūtelė" mokinė. Vaikų ir jaunimo papildomojo ugdymo įstaigos Kauno „Jaunalietuvių sporto organizacijos“ auklėtinė. Treneris Laimutis Šolys.

## Pasiekimai
* 2015 m. Europos Sąjungos jaunių šachmatų čempionatas:  29 vieta (2,5 tšk.) mergaičių amžiaus grupėje iki 12 metų
* 2014 m. Lietuvos jaunučių šachmatų čempionatas, Druskininkai (Mergaičių iki 10 metų): 1 vieta
* 2014 m. Pasaulio jaunių šachmatų čempionatas, Durbanas (Pietų Afrikos Respublika): 5 tšk.,	43 vieta	tarp 68 dalyvių
* 2014 m. Europos jaunių šachmatų čempionatas, Batumis (Gruzija): 5,5 tšk.,	14 vieta	tarp 73 dalyvių
* 2013 m. Lietuvos jaunučių šachmatų čempionatas (Mergaičių grupėje iki 10 m.): 2 vieta
* 2013 m. Pasaulio jaunių šachmatų čempionatas, Al Ainas (Jungtiniai Arabų Emyratai): 5 tšk.,	83 vieta	tarp 137 dalyvių
* 2013 m. Europos jaunių šachmatų čempionatas, Budva (Juodkalnija): 4 tšk.,	53 vieta	tarp 75 dalyvių
* 2013 m. 6-asis tarptautinis jaunimo šachmatų komandų turnyras “Baltijos jūros šachmatų žvaigždės”, skirtas Paulio Kereso atminimui, Estija: su Lietuvos rinktine
* 2012 m. balandžio 2-6 d.  Lietuvos vaikų šachmatų čempionatas (BM8, BM10), Taujėnų dvaras: 6 vieta
* 2012 m. Kauno miesto mokinių olimpinio festivalio šachmatų varžybos: 4 vieta (su Kauno darželio-mokyklos „Rūtelė“ jaunųjų šachmatininkų komanda: Barbora Mačiulaitytė 1b, Augustas Gucaga 2c,     Aras Lazaravičius 3c,     Olegas Kojenets 3b kl.)

## Šaltiniai

## Nuorodos
*Reitingai (FIDE inf.)
Kauno mokykla-darželis Rūtelė

**Kauno mokykla–darželis „Rūtelė“** – pradinio ugdymo įstaiga Kaune, Žaliakalnyje. Veikia 11 pradinių klasių ir 3 dieninės darželio grupės, dvi iš jų – priešmokyklinės.

## Istorija

Įstaiga įkurta 1994 m., reorganizavus lopšelį-darželį Nr. 22, siekiant įgyvendinti humanistinio, orientuoto į vaiką ugdymo idėjas. 

Įstaigoje vykdomas šiuolaikiškas priešmokyklinis ir pradinis ugdymas, orientuojamasi į sustiprintą anglų kalbos bei matematikos mokymą. Įstaigoje daug kūrybiškumą, sveiką gyvenimo būdą, bei Steam technologijas įgyvendinančių veiklos renginių bei neformalaus ugdymo būrelių.

## Direktoriai
* Irena Paulauskienė, 1994 - 2002 m.
* Aida Šimaitienė, nuo 2002 m. 

## Šaltiniai
Mačiulaitytė

* Barbora Mačiulaitytė (g. 2004 m.) – Lietuvos šachmatininkė;
* Laura Mačiulaitytė – plaukikė;
* Nijolė Mačiulaitytė (g. 1950 m.) – dailininkė tekstilininkė, pedagogė.
Povilas Tvarijonas

**Povilas Tvarijonas** (g. 1991 m.  Kaune) – Lietuvos šachmatininkas, FIDE meistras (2008 m.), ES jaunių vicečempionas (2005 m.),  Lietuvos jaunių šachmatų rinktinės narys. 

2010-2015 metais studijavo Kauno technologijos universiteto Ekonomikos ir vadybos fakultete.

## Pasiekimai
* 2012 m. Lietuvos studentų greitųjų šachmatų čempionatas LSSA taurei laimėti (Vilnius): 3 vieta
* 2008 m. Lietuvos jaunių (vaikinų iki 18 metų) šachmatų čempionatas: 3 vieta
* 2007 m. Europos greitųjų šachmatų čempionatas: 3 vieta (su Lietuvos jaunių rinktine)
* 2007 m. Pasaulio jaunių šachmatų čempionatas (Kemeras, Antalija, Turkija): 45 vieta (6 tšk. tarp 124 dalyvių) 
* 2006 m. Europos jaunių šachmatų čempionatas (Herceg Novis): 47 vieta (4 tšk. tarp 82 dalyvių)
* 2005 m. Europos Sąjungos jaunių šachmatų čempionatas (Murekas, Štirija):  2 vieta (7 tšk. tarp 37 dalyvių) amžiaus grupėje iki 14 metų
* 2005 m. Pasaulio jaunių šachmatų čempionatas (Belforas, Prancūzija): 28 vieta (6,5 tšk. tarp 134 dalyvių) 
* 2004 m. Europos jaunių šachmatų čempionatas (Urgupas): 18 vieta (5,5 tšk. tarp 69 dalyvių)
* 2003 m. Pasaulio jaunių šachmatų čempionatas (Kalitėja, Graikija): 17 vieta (7 tšk. tarp 127 dalyvių)
* 2003 m. Europos jaunių šachmatų čempionatas (Budva): 9 vieta (6 tšk. tarp 65 dalyvių)
* 2001 m. Europos jaunių šachmatų čempionatas (Kalitėja, Graikija): 22 vieta (5 tšk. tarp 61 dalyvių)
* 2000 m. Europos jaunių šachmatų čempionatas (Kalitėja, Graikija): 32 vieta (4 tšk. tarp 52 dalyvių)

## Šaltiniai


## Nuorodos
*Reitingai (FIDE inf.)
Small Planet Group

**Small Planet Group** - 2014 m. įkurta kontroliuojanti (holdingo) bendrovė, valdanti 100 proc. UAB „Small Planet Airlines“ ir 100 proc. „Small Planet Airlines (Lenkija)“ įmonių akcijų.. Holdingui priklauso 2014 m. įsteigta "Small Planet Airlines" LTD (Tailande), kuri 2015 m. rugsėjį tikėjosi gauti oro operatoriaus sertifikatą, tačiau planai buvo nukelti į 2016 m. Skrydžių planuose – kelionės iš Kinijos ir Pietų Korėjos į Bankoką. Holdingas tikisi, kad 30 proc. jo pajamų ateityje bus generuojama Azijoje.

2015 m. bendrovė Vokietijoje įsteigė „Small Planet Airlines GmbH“. Iš pradžių tikėtasi dar 2015 m. gauti Vokietijos oro operatoriaus sertifikatą bei vykdyti skrydžius su Vokietijoje registruotais orlaiviais iš pagrindinių ir regioninių šalies oro uostų, tačiau planai atidėti iki 2016 m. gegužės .

Siekdama efektyviai panaudoti savo flotilę, „Small Planet Airlines“ paskelbė žiemos sezonui perkelsianti dalį savo lėktuvų į Aziją, kurioje vykdys užsakomuosius skrydžius iš Kinijos ir Pietų Korėjos į Kambodžą.

## Rezultatai

## Nuorodos
Rėdžia

**Rėdžia** (arba ***Rėdzė***) – ežeras rytų Lietuvoje, Švenčionių rajone, 6,5 km į šiaurės vakarus nuo Pabradės, Labanoro girioje (Padubingės miške). Ilgis iš pietvakarių į šiaurės rytus 1,8 km, plotis iki 0,51 km. Altitudė 136,1 m. Ežeras negilus – didžiausias gylis siekia 3 m. Krantai žemi, plačiai užpelkėję. Visas ežeras gausiai užžėlęs vandens augmenija. Yra 2 salos, kurių plotai 2,6 ha ir 0,02 ha. Dugne – karbonatingas dumblas. Ežero pakrantės daugiausia apaugusios mišku.

Rėdžios ežeru iš šiaurės vakarų į šiaurės rytus prateka Žeimenos upės intakas Dubinga, be to, pietvakariuose įsrūva upelis iš Laumeno ežero.

Prie Rėdžios įsikūrę Meleniškių ir Padubingės kaimai.

Vietovardis kildinamas iš žodžio *rėda* ('vaga').

## Šaltiniai
Samus Aran

**Samus Aran** – Japonijos „Nintendo“ kompanijos leidžiamų fantastinių „Metroid“ kompiuterinių žaidimų pagrindinė veikėja. „Metroid“ žaidimuose Samus Aran kovoja su priešininkais nežemiškose planetose ir kosminiuose laivuose. 

## Istorija
Samus Aran pirmą kartą pasirodė 1986 m. NES 2D grafikos žaidime „Metroid“. Ji buvo aklinai apsirengusi fantastiniu kovos kostiumu ir tik žaidimo pabaigoje parodoma su bikiniu, kai daugelis žaidėjų buvo įsitikinę, kad jų valdomas herojus − vyras. Samus Aran charakterį sukūrė Hiroji Kiyotake, kuris vėliau sukūrė Wario. Be „Metroid“ žaidimų, Samus Aran yra valdoma „Super Smash Bros.“ muštynių žaidimuose. Samus Aran paprastai vaizduojama su fantastiniu kovos *Power* (galios) kostiumu-šarvais. Po juo Samus dėvi triko primenantį mėlyną *Zero* (nulio) kostiumą.

„Metroid“ žaidimų istorijoje Samus Aran yra samdoma „galvų medžiotoja“. Ji gyveno K-2L planetoje, kai ją užpuolė kosmoso piratai. Žuvo visi planetos gyventojai, įskaitant tuo metu mažametės Samus tėvus. Samus Aran buvo išgelbėta ir užauginta išmirštančios ateivių Chozo (Čiozo) rasės atstovų Zebes planetoje. Ji buvo ištreniruota tapti kare. Chozo jai parūpino fantastinį supergalių kovos kostiumą, kurį Samus turi išlaikyti ir generuoti ant savęs valios-energijos pastangomis. Kostiumas gali įgyti riedančio rutulio formą, kurios pagalba Samus Aran žaidimuose gali pralysti pro siaurus plyšius. Samus Aran kurį laiką tarnavo Galaktikos federacijos policijos pajėgose, bet jas paliko ir tapo laisvai samdoma kare prieš prasidedant „Metroid“ žaidimų veiksmui.

2011 m. IGN tinklalapis išrinko Samus Aran trečia tarp „Nintendo“ sukurtų herojų. Pagal Gineso rekordų knygą, Samus Aran − pirmoji videožaidimų herojė-moteris (žmogus).

## Galerija


Vaizdas:SamusCosplayJenni.jpg| Samus Aran cosplay Uppcon 08 renginyje
Vaizdas:Otakon 2012 116.JPG| Samus Aran cosplay su *Zero* kostiumu 2012 m. Otakon renginyje


## Išnašos
Reduplikacija

**Reduplikacija** ( – 'sudvejinimas') – žodžio arba jo dalies atkartojimas.

Kai kuriose senovės indoeuropiečių kalbose reduplikacija vartota kaip tam tikrų veiksmažodžių lyčių pagalbinė raiškos priemonė. Pvz., sanskrite reduplikacija būdinga III klasės veiksmažodžiams (*sṛ-* > *sisarti* „srūna“), perfektui (*muc-* > *mumoca* „yra paleidęs“), desideratyvui (*vac-* > *vivakṣati* „nori kalbėti“).

Lietuvių kalboje reduplikacija pasitaiko ištiktukuose („kukū“, „rarapt“), sudurtiniuose žodžiuose („mažmožis“, „kartkartėmis“), archajiškos darybos žodžiuose („papartis“, „vieversys“, „vievesa“). Žodžio reduplikacija būdinga būdiniui („bėgte bėga“), norint pabrėžti intensyvumą („tada graži graži buvai“, „labai labai senas“),  daugiskaitos kilmininku reduplikuoti žodžiai pažymi išskirtinumą, sustiprina ypatybę (*dainų daina, senų senovėje, gražių gražiausias, stiprių stipriausias),* taip pat reduplikuojama deminutyvais (*vargas vargelis, darbas darbelis*) ir kt.

Žodžio reduplikacija dažna daugelyje pasaulio kalbų norint pabrėžti veiksmo, savybės kokybę arba daikto gausą, pvz., indoneziečių *orang* „žmogus“, *orang-orang* „žmonės“, turkų *zaman* („laikas“), *zaman zaman* („kartais“, plg. „kartkartėmis“), hindi *rang* („spalva“), *rangbirang* („margas“).

Dar pasitaiko reduplikacija, kai atkartojamo žodžio pirmas garsas pakeičiamas. Dažniausiai tokio pobūdžio reduplikacija turi menkinamąjį pobūdį arba nurodo pirmam žodžiui artimų reikšmių aibę: „kiškis piškis“, turkų *yeşil meşil* („kažkoks žalias “), hindi *pyār-vyār* („meilė-seilė“).

## Šaltiniai
Raudonplynis (durpynas)

**Raudonplynis** – durpynas Lietuvoje, Kazlų Rūdos savivaldybėje, 8 km į šiaurę nuo Kazlų Rūdos, 2,5 km į šiaurės rytus nuo Višakio Rūdos, Beržiniškės miške. Prateka Trumpukas. Plotas – 2,82 km². Sudarytas žemapelkės vietoje.

Iki pradedant durpių gavybą didžiausias nenusausinto durpių klodo storis buvo 5,0 m, vidutinis – 2,6 m. Pelkėje būta ~5,1 mln. m³ durpių. Jų vidutinis susiskaidymas 26 %, peleningumas 8,8 %, drėgnumas 87 %. Dugne slūgso smėlis.

Tarybiniais metais Raudonplynyje durpes kasė Ežerėlio durpių įmonė (1985 m. iškasė 5300 t durpių). Dabar durpynas išnaudotas. Šalia įsikūrę Raudonplynio, Beržiniškės kaimai.

## Šaltiniai
Augustas Gucaga

**Augustas Gucaga** (g. 2004 m. gegužės 9 d. Kaune) – Lietuvos šachmatininkas,  ES jaunių (B12) čempionas tarp berniukų  (2015 m.), Lietuvos jaunučių (B8) čempionas (2012 m.) ir Lietuvos jaunučių (B10) vicečempionas (2014 m.).

## Biografija
Nuo 2010 metų Kauno mokyklos-darželio „Rūtelė“ mokinys. Vaikų ir jaunimo papildomojo ugdymo įstaigos Kauno „Jaunalietuvių sporto organizacijos“ auklėtinis. Treneris Laimutis Šolys.

## Pasiekimai
* 2015 m. Europos Sąjungos jaunių šachmatų čempionatas (Kouty nad Desnou, Czech Republic): 1 vieta tarp berniukų (7 tšk. tarp 37 dalyvių) amžiaus grupėje iki 12 metų
* 2014 m. Europos Sąjungos jaunių šachmatų čempionatas (Murekas, Austrija):  1 vieta tarp berniukų (7 tšk. tarp 18 dalyvių) amžiaus grupėje iki 11 metų
* 2014 m. Pasaulio jaunių šachmatų čempionatas (Durbanas, PAR): 33 vieta (6,5 tšk. tarp 100 dalyvių) 
* 2014 m. Europos jaunių šachmatų čempionatas (Batumis, Gruzija): 51 vieta (5 tšk. tarp 121 dalyvių)
* 2014 m. balandžio 5-9 d. Lietuvos jaunučių (berniukų iki 10 metų) šachmatų čempionatas (Druskininkai): 2 vieta B10 grupėje (6 iš 8 tšk.)
* 2014 m. Kauno miesto mokinių olimpinio festivalio 4 ir žemesnių klasių šaškių varžybos: 2 vieta (su „Rūtelės“ mokyklos komanda: Atėnė Znamenskaitė  ir Vytis Černius 4b klasės  mokiniai, Matas Tarasevičius ir  Augustas Gucaga 4c klasės mokiniai) tarp 7 komandų
* 2013 m. Pasaulio jaunių šachmatų čempionatas (Al Ainas, JAE): 122 vieta (5 tšk. tarp 150 dalyvių) 
* 2013 m. Europos Sąjungos jaunių šachmatų čempionatas:  6 vieta (5 tšk. tarp 17 dalyvių) Vaikų amžiaus grupėje iki 9 metų
* 2013 m. Lietuvos vaikų ir jaunučių šachmatų čempionatas: 2-3 vieta (Berniukų iki 10 metų amžiaus grupėje)
* 2013 m. Kauno klubo “Margiris” jubiliejinis šachmatų turnyras (Vaikų iki 10 m. įskaitoje): 1 vieta
* 2012 m. Europos jaunių šachmatų čempionatas (Praha, Čekija): 36 vieta (4,5 tšk. tarp 78 dalyvių)
* 2012 m. Lietuvos vaikų ir jaunučių šachmatų čempionatas (Nemenčinė): 1 vieta (Berniukų iki 8 metų grupėje)
* 2012 m. Aleksandros Kosteniuk taurės šachmatų turnyras (Svetlogorskas, Kaliningrado sritis, Rusija): 11 vieta (B10 amžiaus grupėje)
* 2012 m. Kauno miesto mokinių olimpinio festivalio šachmatų varžybos: 4 vieta (su Kauno darželio-mokyklos „Rūtelė“ jaunųjų šachmatininkų komanda:      Barbora Mačiulaitytė 1b,     Augustas Gucaga 2c,     Aras Lazaravičius 3c,     Olegas Kojenets 3b kl.)
* 2011 m. Europos Sąjungos jaunių šachmatų čempionatas:  4 vieta (6 tšk. tarp 33 dalyvių) Vaikų amžiaus grupėje iki 8 metų

## Šaltiniai


## Nuorodos
*Reitingai (FIDE inf.)
2015 m. JAV Grand Prix

**2015 m. JAV Grand Prix** – 16-tas 2015 m. Formulės 1 sezono etapas, kuris vyko Amerikos trasoje spalio 23-25 dienomis.

Dėl stipraus lietaus ir žaibavimo antrosios penktadienio treniruotės buvo atšauktos. Taip pat dėl prastų oro sąlygų kvalifikaciniai važiavimai buvo nutraukti po antrosios dalies.

Nugalėjęs šiose lenktynėse L. Hamilton tapo antrą kartą čempionu (trečią kartą savo karjeroje).

## Kvalifikacija

;Pastabos
 – Dėl smarkaus lietaus 3 kvalifikacijos dalis buvo atšaukta, o starto pozicijos paskirtos pagal 2 dalies rezultatus.
 – Sebastian Vettel ir Kimi Räikkönen gavo po 10 starto pozicijų baudas už jėgos agregato keitimus.
 – Valtteri Bottas gavo 5 starto pozicijų baudą už pavarų dėžės keitimą.
 – Will Stevens gavo 20 starto pozicijų baudą dėl įvairių pakeitimų jėgos agregate.
 – Carlos Sainz, Jr. nesugebėjo nuvažiuoti kvalifikacijos rato geresnio nei 107 %, tačiau po lenktynių teisėjai leido jam startuoti.

## Lenktynės

;Pastabos
*  – Carlos Sainz, Jr. finišavo 6, tačiau gavo 5 s baudą dėl viršyto greičio techninio aptarnavimo zonoje.

## Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.

## Šaltiniai
Wario

**Wario** – Japonijos „Nintendo“ kompanijos leidžiamų kompiuterinių žaidimų veikėjas. Jam skirta atskira žaidimų serija.

## Apie Wario
Pirmą kartą Wario pasirodė 1992 m. „Game Boy“ žaidime „Super Mario Land 2: 6 Golden Coins“, čia jis – pagrindinio veikėjo Mario antagonistas. Wario charakterį sukūrė Hiroji Kiyotake, taip pat sukūręs „Metroid“ žaidimų heroję Samus Aran. Wario vardas yra Mario ir japoniško žodžio *warui*, reiškiančio „blogis“, sandūra. Wario herojus sukurtas kaip Mario priešinga versija. Jis yra storas ir godus, žiaurus, kai siekia tikslų. Vaizduojamas apsirengęs violetiniu kombinezonu, geltonais marškinėliais, nešioja geltoną kepurę su **W** raide (palyginimui, Mario nešioja su **M** raide, Luigi − su **L**).

## Wario žaidimai

Pirmą kartą Wario tapo žaidėjo valdomu veikėju 1994 m. žaidime „Wario Land: Super Mario Land 3“.
Chronologiškai anksčiausiai Wario veikia 2006 m. žaidime „Yoshi's Island DS“, kur vaizduojamas vaiku, kaip ir Mario. Yra sukurta Wario skirta žaidimų serija, kurios žaidimus galima susikirstyti į dvi pagrindines grupes: 
* nuotykių platformerio žanro žaidimai pavadinimu „Wario Land“, kuriuose Wario yra valdomas veikėjas.
* minižaidimų serija pavadinimu „WarioWare“. Pastarieji žaidimai pažymėtini tuo, kad daugelis juos sudarančių minižaidimų trunka ypač trumpai − po 3, 4 sekundes. 

Wario taip pat pasirodo ir yra valdomas „Mario Kart“, „Mario Party“ žaidimų serijose, kai kuriuose Mario sporto žaidimuose ir „Super Smash Bros.“ serijos žaidimuose.

Wario žaidimų serija:

## Nuorodos
* giantbomb.com
* mobygames.com

## Išnašos
Reiskių tyras

**Reiskių tyras** – pelkė vakarų Lietuvoje, Plungės rajono pietvakariuose, 4,5 km į šiaurės vakarus nuo Kulių, Kulių miškuose. Užima 8,75 km² plotą. Būdinga plyninė aukštapelkė, aplink ją – kimininiai plynraisčiai. Vidurinėje dalyje gausu ežerokšnių, telkšo Reiskių ežeras (4 ha). Rytiniu tyro pakraščiu teka Minijos intakas Alantas, šiaurės vakaruose prasideda Minijos baseino upeliai – Kartenalė II ir Tyrupis, o pietuose – Trumpės intakai.

Tyro vidurinėje ir šiaurės rytinėje dalyje gausu aukštapelkinių duburių, ežerokšnių. Vidinių sausmių bendras plotas – 6,4 ha. Durpių sluoksnis vidutiniškai 3,9 m (didžiausias storis – 8,3 m). Durpių ištekliai – 26,6 mln. m³. Būdingos fuskuminės durpės kurių vidutinis susiskaidymas – 16 %, peleningumas – 3,5 %, drėgnumas – 90 %. Po durpėmis slūgso molis ir smėlis.

Reiskių tyras paskelbtas Reiskių tyro telmologiniu draustiniu (plotas 4,05 km²). Jo paskirtis – išsaugoti Reiskių tyro pelkę bei apypelkę, vertingą kraštovaizdį, būdingą Žemaičių aukštumos vakariniam šlaitui, įvairiarūšę miško fauną, retuosius augalus ir jų augavietes, upelių tinklą Minijos ir Jūros upių baseino takoskyroje. Čia auga saulašarės, spanguolės, sutinkamos medšarkės, tetervinai bei dirviniai sėjikai.

Prie tyro įsikūrę Reiskių, Palioniškių, Unkurių kaimai.

## Šaltiniai
Italija vaikų Eurovizijos dainų konkurse

**[[Italija]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2014 m., 12-ojoje vaikų „Eurovizijoje“, ir pirmu bandymu laimėjo. Tai pirmas kartas, nuo pat pirmojo konkurso 2003 metais, kai debiutavusi šalis (Kroatija) laimėjo konkursą.

## Dalyvavimas
Tomas Vavžeckis

**Tomas Vavžeckis** (, 1759 m. kovo 7 d. – 1816 m. rugpjūčio 5 d.) – Lietuvos ir ATR karinis ir politinis veikėjas, Kauno pakamaris (nuo 1784), Lietuvos didysis vėliavininkas (1791). Vienas iš 1794 m. sukilimo vadovų, generolas leitenantas.

## Biografija
Gimė ir augo žinomoje Breslaujos vaiskio Tado Aleksandro Vavžeckio ir Barboros Tyzenhauzaitės penkių vaikų šeimoje. Broliai Tomas ir Juozapas tapo generolais, o Benediktas – Breslaujos maršalka. Tomas mokėsi Vidžių jėzuitų mokykloje, buvo vienas iš Gegužės 3 konstitucijos rėmėjų susivienijimo narių. 1787 m. vedė Juzėfą Pacaitę, apsigyveno jos kraitiniame Kalvių dvare. Šeimos lėšomis pastatyta Kalvių Šv. Antano Paduviečio bažnyčią.

Reformų šalininkas, 1788 m. buvo išrinktas pasiuntiniu (deputatu) nuo Breslaujos pavieto į Ketverių metų seimą (1788–1792). 1791 m. sausį ATR valdovas Stanislovo Augusto Poniatovskio suteikė Lietuvos didžiojo vėliavininko pareigybę. 1791 m. buvo siūloma tapti Lietuvos dvaro paiždininkiu, bet jis atsisakė šio paskyrimo norėdamas tapti Targovicos konfederacijos nariu. 1792 m. dalyvavo ATR–Rusijos kare.

Prasidėjus 1794 m. sukilimui materialiai rėmė kariuomenę, tapo Lietuvos tautinės aukščiausiosios tarybos nariu. Vėliau pats kovojo sukilėlių gretose: pirmiau Breslaujos apskrityje, vėliau Kurše (pasižymėjo šturmojant Liepojos miestą). Sukilėliams pralaimėjus Macejovicų mūšį, jų vadas Tadas Kosciuška Rusijos caro pareigūnų buvo suimtas. Vietoje jo 1794 m. spalio 10 d. – lapkričio 16 d. sukilėlių ginklotojų pajėgų vyriausiuoju vadu buvo paskirtas Tomas Vavžeckis. 1794 m. spalio 16 d. jam suteiktas generolo leitenanto laipsnis,

Dalyvavo Varšuvos gynime, prie Radošicų pateko į nelaisvę. Buvo kalinamas Sankt Peterburgo Petropavlovsko tvirtovėje. 1796 m. sutiko prisiekti ištikimybei Rusijos imperatoriui Pavelui I, už tai buvo išlaisvintas kartu su 12 tūkstančių kalintų sukilėlių. Tais pačiais metais grįžo į Lietuvą. Vėliau bendradarbiavo su carine administracija, gyveno Sankt Peterburge. Caras Aleksandras I jį buvo paskyręs Lenkijos karalystės teisingumo ministru. Nuo 1813 m. Laikinosios tarybos, valdžiusios Varšuvos kunigaikštystę, narys.

Palaidotas Baltarusijoje: Vitebsko srities Breslaujos rajono Vidžiuose. Vidzy Laučinskija kaime yra išlikusi XVIII a. T. Vavžeckio statyta sodyba su dviejų šimtų metų senumo parku..

## Įvertinimas
1786 m. tapo Švento Stanislovo, 1791 m. – Baltojo erelio ordinų kavalieriumi.

## Atminimo įamžinimas
* Vilniaus arkikatedroje pastatytas T.Vavžeckios biustas ir pritvirtinta plokštė su memorialiniu įrašu (skulpt. Kazimieras Jelskis)
* Niurkonių kaime brolio Juozapo lėšomis pastatyta Niurkonių šv. Aloyzo koplyčia Tomo Vavžeckio atminimui (arch. Julijus Grosas)
* 1994 m. buvo išleistas Baltarusijos pašto ženklas, skirtas T.Vavžeckiui.


File:Tomasz Wawrzecki's Grave.jpg|Tomo Vavžeckio kapas 
File:Katedra w Wilnie tablica Tomasz Wawrzecki.png|Biustas Vilniaus katedroje
File:Niurkonių koplyčia.JPG|Niurkonių koplyčia
File:Tomaš Vaŭžecki stamp.jpg|Baltarusijos pašto ženklas, 1994 m.


## Išnašos

## Šaltiniai
* Биография Томаша Вавжецкого
Kazimieras Frackevičius-Radziminskis

**Kazimieras Frackevičius-Radziminskis** (1638 m., Vilniuje – 1694 m.) – LDK valstybinis veikėjas.

## Biografija
Lietuvos bajorų Frackevičių-Radziminskių giminės atstovas, Polocko stalininko Mykolo Frackevičiaus-Radziminskio ir Hanos Klianovskos sūnus.

Minsko pataurininkis, Lydos pakamaris nuo 1674 metų ir Lydos seniūnas nuo 1679 metų, Lietuvos dvaro paiždininkis nuo 1689 metų; Lietuvos Tribunolo maršalka 1682, 1688 ir 1693; Krėvos seniūnas.

Įkūrė karmelitų bažnyčią Žaludke, bazilijonų vienuolyną Ušačiuose.
## Šeima
Buvo vedęs Aleksandrą, Jono Kristupo Narševičiaus dukterį.

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш.
Kepler-453b

**Kepler-453b** yra egzoplaneta dvinarės žvaigždės Kepler-453 sistemoje. Aplink dvinarę žvaigždę planeta apskrieja per 240,5 dienų ir yra gyvybės zonoje. Ši planeta taip pat pasižymi itin mažu tankiu (0,004619 g/cm³): nors planetos masė tesiekia 0,2 Žemės masės, jos spindulys yra daugiau kaip 6 kartus didesnis už Žemės.

## Šaltiniai
1999 m. Lietuvos šachmatų čempionatas

**1999 m. Lietuvos šachmatų čempionatas** – tai 66-asis Lietuvos vyrų ir 52-asis Lietuvos moterų šachmatų čempionatai.

## Lietuvos vyrų šachmatų čempionatas

66-asis Lietuvos vyrų šachmatų čempionatas vyko  1999 m. kovo 20–28 dienomis Vilniuje.
Jis vyko, naudojant šveicariškąją sistemą (9 ratai), dalyvavo 40 šachmatininkų.

### Vyrų čempionato eiga

Paskutiniuose ratuose 36 metų tarptautinis meistras A. Zapolskis, nugalėjęs pagrindinį konkurentą kaunietį tarptautinį meistrą Algimantą Butnorių ir, sužaidęs lygiosiomis su dar dviem tarptautiniais meistrais – vilniečiu Virginijumi Grabliausku ir radviliškiečiu Vaidu Sakalausku, antrą kartą tapo Lietuvos čempionu. Jis iškovojo 7 pergales ir 2 partijas baigė lygiosiomis.
A. Butnorius ir V. Sakalauskas atsiliko 1,5 taško ir užėmė atitinkamai antrąją ir trečiąją vietas. (lėmė papildomi rodikliai). Vienintelis rungtyniavęs didmeistris, praėjusių metų Lietuvos čempionato sidabro medalininkas, kaunietis Šarūnas Šulskis su 6 taškais liko ketvirtas.

### Lentelės

1999 m. Liętuvos šachmatų čempionato partijos

## Lietuvos moterų šachmatų čempionatas

52-asis Lietuvos moterų šachmatų čempionatas vyko  1999 metų vasario 20–28 dienomis Vilniuje.

Jame šveicariškąja sistema (9 ratai) žaidė 22 šachmatininkės.

Moterų šachmatų čempionate nugalėjo vilkaviškietė Rita Varnienė, kuri surinkusi 7 taškus iš 9 galimų antrą kartą tapo Lietuvos čempione. Sidabro medalį pirmą kartą iškovojusi kaunietė Salomėja Zaksaitė surinko pustaškiu mažiau. Po jos trys žaidėjos buvo surinkusios po 6 taškus. Papildomi rodikliai turnyrinėje lentelėje jas išdėstė tokia tvarka: trečia vieta kaunietei Eglei Morkūnaitei, ketvirta - plungiškei Daivai Batytei, penkta – vilnietei Linai Stasiūnaitei.

### Moterų čempionato eiga

### Lentelės

## Šaltiniai
Vilniaus universiteto planetariumas

**Vilniaus universiteto planetariumas** – planetariumas, įsikūręs Vilniuje, Lietuvoje.

## Istorija
Pirmasis planetariumas buvo įkurtas 1962 m. J. Basanavičiaus gatvėje, jo pastatą suprojektavo architektas Jonas Kasperavičius. 1989 m. planetariumo veikla perkelta į naująjį planetariumą Konstitucijos prospekte. Naujo planetariumo architektūrinio projekto autorius – Robertas Stasėnas. Pastato išskirtinumas – apvalus 12,5 metrų skersmens kupolas, kuriame yra įsikūrusi 166 vietų žvaigždžių sale su PRF – 2 ZEISS projektoriumi, kupole projektuojančiu apie 6000 žvaigždžių. Greta yra ir kita 130 vietų amfiteatrinė salė.

Ilgą laiką planetariumas priklausė Vilniaus universiteto Teorinės fizikos ir astronomijos institutui. 2022 m. kovo mėnesį Planetariumas užsidarė rekonstrukcijai. 2023 m. lapkričio 7 d. Planetariumas reorganizuotas į Vilniaus universiteto Metodinį STEAM ugdymo centrą. Jį atidaryti numatoma 2025 m. rudenį.  


Planetarium (4677265323).jpg
Vilniaus planetariumas.JPG
Vilnius - Planetarium.jpg


## Nuorodos
* Oficiali svetainė
Janet Jackson

**Janet Damita Jo Jackson** (g. 1966 m. gegužės 16 d.) – amerikiečių dainininkė, dainų autorė ir aktorė. Ji – jauniausia atlikėjo Michael Jackson sesuo, savo karjerą pradėjusi seriale „The Jacksons“. Debiutinį albumą „Janet Jackson“ atlikėja išleido 1982 m. 2023 m. duomenimis, atlikėja yra išleidusi vienuoliką studijinių albumų, iš kurių naujausiasis, „Unbreakable“, buvo išleistas 2015 m. spalį ir pasiekė pirmąją vietą „Billboard 200“ reitinge.

Janet Jackson visame pasaulyje yra pardavusi daugiau nei 100 milijonų įrašų ir yra viena iš geriausiai parduodamų visų laikų atlikėjų. 2019 m. Jackson įtrauktą į Rokenrolo šlovės muziejų.

## Diskografija
* *Janet Jackson* (1982)
* *Dream Street* (1984)
* *Control* (1986)
* *Janet Jackson’s Rhythm Nation 1814* (1989)
* *janet.* (1993)
* *The Velvet Rope* (1997)
* *All for You* (2001)
* *Damita Jo* (2004)
* *20 Y.O.* (2006)
* *Discipline* (2008)
* *[[Unbreakable]]* (2015)

## Išnašos

## Nuorodos
* 
* 
*
Kepler-445b

**Kepler-445b** yra egzoplaneta, atrasta Kepler kosminiu teleskopu. Planeta sukasi aplink raudonąją nykštukę Kepler-445. Šią žvaigždę planeta apskrieja per 3 dienas. Dėl trumpo planetos orbitinio periodo jos temperatūra siekia 153 °C. Laikytina, jog šioje planetoje negali būti gyvybės dėl aukštos temperatūros.

## Šaltiniai
Unbreakable

**Unbreakable** – vienuoliktasis amerikiečių atlikėjos Janet Jackson albumas, išleistas 2015 m. spalio 2 d. Tai – pirmasis atlikėjos albumas per septynerius metus. „Unbreakable“ susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas septintuoju atlikėjos įrašu, pasiekusiu šią viršūnę.

## Dainų sąrašas

## Išnašos
Raudonoji bala

**Raudonoji bala** – pelkė pietryčių Lietuvoje, Vilniaus rajone, 10 km į pietryčius nuo Maišiagalos, 6 km į šiaurę nuo Didžiosios Riešės. Užima 1,23 km² plotą. Būdinga plyraistinė aukštapelkė. Nemažai (4 ha) vidinių sausmių. Plynaraistė yra Neries intakų Dūkštos ir Žalesos tarpupyje.

Durpių sluoksnis vidutiniškai 3 m (didžiausias storis – 7 m). Durpių ištekliai – 2,7 mln. m³. Būdingos kimininės durpės, kurių vidutinis susiskaidymas – 20 %, peleningumas – 3,8 %, drėgnumas – 93 %. Po durpėmis slūgso iki 1,1 m storumo sapropelio sluoksnis, žemiau – molis ir smėlis.

1974 m. beveik visa Raudonoji bala paskelbta botaniniu draustiniu–spanguolynu, dabar tai Raudonosios balos telmologinis draustinis (plotas 1,35 km²). Pelkėje yra kelios salos, kuriose prieglobstį randa briedžiai, šernai, barsukai, lapės.

Netoli pelkės įsikūrusi Raudonbalė, Aleksandravėlė, Obelinė, Mykoliškės.

## Šaltiniai
Stanislovas Milanovskis

**Stanislovas Milanovskis** (m. 1509) – Karūnos dvaro paiždininkis 1501–1506 metais, Aleksandro Jogailaičio dvaro paiždininkis 1499 metais, karaliaus dvariškis.

Nuo 1503 metų Krokuvos burgrafas, vėliau Karūnos didysis medžioklis ir Gostinsko seniūnas.
Nuo 1505 metų buvo paskirtas Karūnos dvaro paiždininkiu. Pasirašė karaliaus Aleksandro Jogailaičio testamentą 1505 metais.

## Literatūra
* Hr. Seweryn Uruski „Rodzina. Herbarz Szlachty Polskiej“ (tom 11, str. 67-68, Milanowscy herbu Suchekomnaty)

## Išnašos

|-
Raudys

**Raudys** – ežeras rytų Lietuvoje, Utenos rajone, apie 5 km į pietus nuo Utenos. Ilgis iš vakarų į rytus 0,96 km, plotis iki 0,32 km. Altitudė 123,2 m. Šiaurės rytinis ir pietvakarinis krantai statūs. Krantus juosia siaura medžių ir krūmų juosta. Pietvakariuose prieina Ąžuolijos miškas, kitose pakrantėse plyti pievos, dirbami laukai. Viduryje yra 0,08 ha salelė. Pietuose išteka upelis link Vyžuonos intako Viešos.

Prie Raudžio ežero įsikūrę Paraudės ir Vareikių kaimai. Šalia vakarinio kranto eina Utenos–Švenčionėlių geležinkelis, iš rytų pusės lenkia Viešos upelis.

## Šaltiniai